Sporočilo za medije

**7. Državno prvenstvo v pomnjenju - MEMORIADA15**

**NA DRŽAVNEM PRVENSTVU V POMNJENJU IZMERILI, KDO IMA NAJBOLJŠI SPOMIN – ZNANI 3 DRŽAVNI PRVAKI IN PORUŠENIH 17 DRŽAVNIH REKORDOV**

**(Maribor; 23. marec 2015) Evropski inovacijski center Univerzum Minerva Maribor je v sodelovanju z Nacionalnim svetom miselnih športov Slovenije v soboto, 21. Marca 2015 v Celju v soorganizaciji z IV. OŠ Celje, izvedel že 7. odprto državno prvenstvo v pomnjenju »Memoriada 15«. Državni prvak v kategoriji odrasli je postal NIK ŠKRLEC, kategoriji juniorjev je postala državna prvakinja ANJA KOS, v kategoriji otroci je postal državni prvak MARIN RANTAŠA.**

Na 7. odprtem državnem prvenstvu, ki je potekalo v soboto, 21 marca 2015 pri soorganizatorki tekmovanja na IV. OŠ Celje, se je v 7 disciplinah (pomnjenje obrazov in imen, hitrih števil, abstraktnih slik, binarnih števil, naključnih besed, datumov zgodovine, hitrih kart) po pravilih Svetovne organizacije miselnih športov (World Memory Sports Council) pomerilo od 88, kiso pridobili pravico, da sodelujejo na državnem prvenstvu 77 miselnih atletov. Od tega je:

V kategoriji OTROCI tekmovalo 28 udeležencev. Najboljši so bili:

1. mesto MARIN RANTAŠA

2. mesto SABINA ČEGOVNIK

3. mesto ALEN PLANINŠEC

V kategoriji JUNIOR tekmovalo 28 udeležencev. Najboljši so bili:

1. mesto: ANJA KOS

2. mesto MARKO PAVLENKOVIĆ

3. mesto MARUŠA ZELENJAK

V kategoriji ODRASLI tekmovalo 19 udeležencev. Najboljši so bili:

1. mesto NIK ŠKRLEC

2. mesto JERNEJ VAJDA

3. mesto MARKO KORENJAK

Miselni atleti so postavili skupno 17 novih državnih rekordov v pomnjenju, v naslednjih disciplinah:

* ODRASLI: Pomnjenje imen in obrazov, Binarna števila, Abstraktne slike
* JUNIOR: Imena in obrazi, Binarna števila, Hitra števila, Abstraktne slike, Besede, Datumi zgodovina, Hitre karte
* OTROCI: Imena in obrazi, Binarna števila, Hitra števila, Abstraktne slike, Besede, Datumi zgodovina, Hitre karte

Tekmovanje je potekalo pod budnim očesom svetovnega trenerja in sodnika miselnih športov Michaela Gloschewskega iz Nemčije.

Z izvedbo državnega prvenstva v pomnjenju se vsako leto v slovenski prostor vnesejo sodobna dognanja in metode pomnjenja ter se na takšen način ljudi vzpodbudi k treniranju spomina, ki je ključen za uspešno učenje. Sposobnost učenja je konkurenčna prednost in prav veščinam učenja je namenjen projekt Memoriada. Posebej smo ponosni, da prizadevanja za širjenje energije znanja podpira tudi predsednik Republike Slovenije Borut Pahor, ki je prevzel častno pokroviteljstvo dogodka.

»Letošnje tekmovanje je začetek nove dobe tekmovanja, saj se je tekmovanja v predtekmovanjih udeležilo preko 250 udeležencev. Na državno prvenstvo se je uvrstilo 88 tekmovalk in tekmovalcev iz cele Slovenije medtem, ko jih je tekmovalo 77. Veseli smo, da so se šole iz cele Slovenije priključile projektu oz. mreži memo šol pod nazivom MemoŠOLA in pričele z rednim treniranjem miselnih športov. Tako je vedno več otrokom omogočen dostop do posebnih tehnik pomnjenja, ki vsakomur bistveno izboljšajo sposobnost hitrega učenja. Ob tem poudarjam, da so tehnike primerne za vse starosti in bi ob tej priložnosti še enkrat toplo povabili tudi ostale generacije, še posebej seniorje, da se pridružijo miselnim atletom, ki se združujejo pod miselnim dežnikom Univerzum Minerva."je povedal direktor EIC Univerzum Minerva Maribor mag. Peter Cokan.

Rezultati tekmovanja so objavljeni na spletni strani memoriada.eu. Če želite še bolj podrobne informacije (posamezne discipline...), smo vam z veseljem na voljo. Na spletni strani http://memoriada.eu/fotogalerija.

**Veseli bomo vaših vprašanj in objave.**

|  |  |
| --- | --- |
| Dodatne informacije:  mag. Vanja JUS, vodja projekta  M: 031 854 088; E: [info@memoriada.eu](mailto:info@memoriada.eu)  Spletna stran: <http://www.memoriada.eu>  V Mariboru, 22. marec 2015 | EIC Univerzum Minerva Maribor  direktor  mag. Peter COKAN, mag. prav., dipl. inž. str.    M: 031 538 776; E: Peter.Cokan@umi.si |